સમય બદલાયો છે ત્યારે પાલિકાની કાર્યશૈલી, લોકોની માંગ વિગેરે પણ સહજ બદલાઇ છે ત્યારે હાલનાં સત્તાધીશોએ હાલની પાલિકાની કચેરીને અદ્યતન ‘કોર્પોરેટ લુક’ આપવાનો નિર્ણય લીધો છે. હાલની કચેરી પ્રમાણમાં જુનાઢબની, વિવિધ વિભાગો ગમે ત્યાં આયોજનબદ્ધ નથી ત્યારે આગામી પાલિકાની કચેરીને આયોજનબદ્ધ, લોકાભિમુખ બનાવવાનો નિર્ણય લેવાયો છે. અંદાજે 1.82 કરોડનાં ખર્ચે કચેરીનો નવો લુક અપાશે ત્રણ માળની હાલની કચેરીમાં ભોંયતળિયે અને પહેલા માળે જ પાલિકા કચેરી કાર્યરત છે, ત્યારે આ ભોંયતળિયે, પ્રથમ માળે ઉપર જ અદ્યતન રીનોવેશન કરવામાં આવશે પ્રારંભિક કામગીરી શરૂ થઇ ગઇ છે. ભોંયતળિયે ચાલતી પાલિકાની ઓફિસો શાકમાર્કેટનાં પ્રથમ માળે શિફ્ટ પણ થઇ ગઇ છે. નવી કચેરીમાં લોકોને સુવિધા સારી મળે તેનું ધ્યાન રખાનાર હોવાનું જાણવા મળ્યું છે.